En middelsstor (11-16 millimeter), sylindrisk, glinsende svart bille. Hannen har et stort, bredt hode og lange, pinsettaktige, framstrakte mandibler (overkjever). Hunnen har vesentlig mindre hode og kjever. Som vanlig for hjortebiller består antennen av et krumt, kølleformet skaft og en langstrakt vifte av bladformede ledd. Pronotum er omtrent rektangulært, hos hannen omtrent så bredt som hodet. Dekkvingene har tydelige punktstriper.